The Firm

The Firm ialah rancangan realiti korporat terbitan usahasama Popiah Pictures dan ntv7. Rancangan realiti tv ini memaparkan 10 peserta korporat, dan merupakan pertandingan untuk mencari bakat korporat baru di Malaysia. Pemenangnya akan menerima perjanjian kontrak dari sebuah syarikat besar and hadiah-hadiah yang menarik. The Firm akan disiarkan di ntv7 dan Astro saluran 7 pada 24 Jun 2007. Musim satu akan dikendalikan oleh Peter Pek dan Chan Boon Yong, dan ditaja oleh Intel Core 2 Duo.

Pengadil/Pemimpin Korporat
Kumpulan Dinamik akan dipimpin oleh Peter Pek, pakar penjenamaan terkenal yang bertanggungjawab membawa masuk projek Superbrands ke Malaysia dan kini beliau ialah Ketua Pegawai Eksekutif Malaysia bagi agensi penjenamaan dari United Kingdom, Brand Mercatus. Manakala mentor bagi kumpulan Momentum ialah Ketua Pegawai Eksekutif The Carat Club, Chan Boon yang berpengalaman luas dalam bidang perniagaan dan pernah memenangi pelbagai anugerah kepimpinan serta kemahiran keusahawanan.

Peserta

Kumpulan 1Kumpulan 2 Dinamic MomentumMentor KoporatMentor Koporat Peter Pek Chan Boon Yong
10 peserta terbaik dipilih daripada 500 permohonan yang berlainan latar belakang untuk mengikuti program realiti berkaitan dunia perniagaan yang mencabar dengan menyelesaikan permasalahan yang diberi bagi setiap episod. Peserta terdiri daripada:
Kumpulan DinamicKumpulan MomentumAngeline Simone Chin, 32
Carmen Yap, 28
Dr Mohamad Azaharani bin Seruji (Doctor Jahar), 34
Joel Neoh Eu-Jin, 24
Yap Keng Teck, 34Too Sze Yuing (Anrie), 24
Khairul Bariah bt Shaifulbahri, 27
Ernie Chen, 30
Wong Chee Hoong, Ivan, 33
Fazlina Azreen binti Mustapha Kamal (Lin), 28

Senarai Episod
Episod 1
Disiarkan: Jun 24, 2007
Jenama: Fitness First
Tugasan: Menganjurkan hari terbuka dan memastikan acara berjaya bagi pihak Fitness First
Pengurus pasukan Dinamic: Dr Jahar
Pengurus pasukan Momentum: Ernie
Pasukan yang menang: Momentum
Peserta yang dipanggil ke bilik mesyuarat: Dr Jahar, Angeline
Penyingkiran: AngelineDia tidak mengamalkan etika yang sepatutnya apabila meminta Joel untuk mengintip kegiatan pasukan lain serta meminta bantuan orang awam agar mereka muncul di kaca televisyen.

Episod 2
Disiarkan: 1 Julai 2007
Jenama: Nestlé
Tugasan: Pasukan-pasukan perlu menganjurkan satu acara untuk menyemai kesedaran umum mengenai hubungan antara kolesterol dan penyakit jantung, serta mengaitkan jenama Nestlé Omega Plus sebagai kaedah efektif untuk membanteras kolesterol.
Pengurus pasukan Dynamic: Keng Teck
Pengurus pasukan Momentum: Khai
Pasukan yang menang: Dynamic
Peserta yang dipanggil ke bilik mesyuarat: Khai, Ivan
Disingkirkan: KhaiDia gagal menunjukkan dirinya sebagai ketua yang cekap gara-gara gaya kepimpinannya yang semata-mata cuba menyenangkan hati setiap ahli pasukan.

Episod 3
Disiarkan: 8 Julai 2007
Jenama: Burger King
Tugasan: Setiap pasukan dikehendaki mereka value meal sendiri. Pasukan yang lebih banyak meraih untung adalah pemenangnya.
Pengurus pasukan Dynamic: Joel
Pengurus pasukan Momentum: Anrie
Pauskan yang menang: Dynamic
Peserta yang dipanggil ke bilik mesyuarat: Mula-mulanya seluruh pasukan dipanggil masuk tetapi oleh sebab Anrie, sebagai ketua pasukan, mengaku dirinya yang wajar disingkirkan, ahli-ahli lain akhirnya selamat.
Disingkirkan: AnrieDia sendiri mengaku bertanggungjawab atas kekalahan pasukannya.

Episod 4
Disiarkan: 15 Julai 2007
Jenama: SilkyGirl
Tugasan: Para peserta dikehendaki mereka sisipan majalah 8 mukasurat untuk mempamerkan personaliti jenama Silkygirl. Pasukan yang mereka sisipan yang paling kreatif dikira pemenang.
Pengurus pasukan Dynamic: Carmen
Pengurus pasukan Momentum: Lin
Pasukan yang menang: Dynamic
Peserta yang dipanggil ke bilik mesyuarat: Ketiga-tiga ahli pasukan Momentum yang tinggal
Disingkirkan: LinSungguhpun menegaskan bahawa Ernielah yang paling kurang menyumbang kepaa pasukan maka wajar disingkirkan, Chan Boon Yong tidak setuju dengannya dan berasa bahawa dia tidak cukup alasan untuk terus bertanding.

Episod 5
Disiarkan: 22 Julai 2007
Jenama: P&G Gillette
Tugasan: Setiap pasukan perlu mereka pertandingan online di laman web Gillette yang disasarkan kepada golongan lelaki bandar untuk membeli pencukur tahap premium Gillette.
Pengurus pasukan Dynamic: Keng Teck
Pengurus pasukan Momentum: Ivan
Pasukan yang menang: Momentum
Peserta yang dipanggil ke bilik mesyuarat: Jahar, Carmen
Disingkirkan: Jahar

Nota tambahan: Akibat ketidakseimbangan antara kedua-dua pasukan, Pasukan Momentum diberi peluang untuk merampas seorang ahli Dynamic untuk mengukuhkan pasukan mereka, lalu memilih Joel.

Episod 6
Disiarkan: 29 Julai 2007
Jenama: Intel
Tugasan: Setiap pasukan diberi sebuah kedai IT di Low Yat Plaza lalu ditugaskan untuk menjual sebanyak mana pemproses Intel Core 2 Duo yang mereka mampu, sambil juga menyedarkan orang awam mengenai kelebihan-kelebihan pemproses baru ini.
Pengurus pasukan Dynamic: Carmen
Pengurus pasukan Momentum: Joel
Pasukan yang menang: Dynamic
Peserta yang dipanggil ke bilik mesyuarat: Dalam satu langkah yang mengejutkan, kedua-dua pasukan dipanggil untuk menghadap. Sungguhpun Team Dynamic menang, kedua-dua wakil Intel dan Peter Pek kurang puas hati dengan prestasi ahli-ahli pasukan tersebut. Namun, akhirnya pasukan itu dilepaskan tanpa sesiapa antara mereka tersingkir.
Disingkirkan: Ivan
Nota tambahan: Semua peserta profesional yang disingkirkan sebelum ini dinjemput untuk kembali, di mana Pasukan Dynamic diberi peluang untuk memilih salah seorang daripada mereka untuk menyertai mereka, lalu terpilihnya Anrie.

Episod 7
Disiarkan: 5 Ogos 2007
Nota: Lima orang peserta yang tinggal menjalani "penstrukturan semula korporat" secara tiba-tiba, yang mana kedua-dua pasukan bergabung menjadi satu lalu meninggalkan ketua-ketua korporat untuk menyertai seorang CEO, Tengku Zafrul Aziz dari Tune Money Sdn Bhd yang bakal bekerja bersama juara kelak.
Jenama: Sunrise
Tugasan: Pasukan yang baru begabung itu ditugaskan dengan sebuah unit contoh bagi satu pembangunan kondominium terbaru oleh Sunrise, dan perlu menghiasinya agar menarik sasaran golongan profesional muda.
Disingkirkan: CarmenDia kurang mengenali tugasan ini dan tidak mampu menjawab soalan-soalan penring, seperti hasil pulangan hartanah berkenaan.

Episod 8
Disiarkan: 12 Ogos 2007
Jenama: Plaza Damas, Boustead
Tugasan: Setiap peserta diberi sebuah gerai di Plaza Damas, Sri Hartamas, di mana mereka menjual mana-mana produk pilihan mereka, sama ada pakaian lama, buku ataupun kasut. Mereka juga dinilaikan dari segi kemahiran berunding, baik semasa memperoleh barangan mahupun apabila menjual kepada pelanggan. Peserta yang paling banyak mengaut untung dalam batas amalan niaga yang beretika dijadikan pemenang.
Pemenang: Joel
Peserta yang dipanggil ke bilik mesyuarat: Ernie, Keng Teck dan Anrie
Disingkirkan: Anrie dan Keng TeckEpisod inilah merupakan kali pertama di mana 2 orang peserta disingkirkan sekaligus, dan juga julung kalinya ungkapan "You're terminated" tidak diujar.

Episod 9
Disiarkan: 19 Ogos 2007
Jenama: Kiwanis dan Rotary International
Tugasan: Dua orang peserta yang tinggal, iaitu Ernie dan Joel, masing-masing ditugaskan untuk menganjurkan sebuah tayangan perdana filem dan peragaan fesyen selebriti, bagi tujuan mengumpul dana amal. Acara anjuran Ernie adalah bagi pihak Kiwanis, manakala Joel pula untuk Rotary.
Nota: 
Episod ini melihatkan kali pertama tiada sesiapa yang disingkirkan.
Kesemua peserta-peserta yang disingkirkan dahulu dikembalikan untuk membantu kedua-dua finalis.
Episod ini tamat secara cliffhanger ("bersambung").

Episod 10
Disiarkan: 26 Ogos 2007 - Episod terakhir
Jenama: Kiwanis dan Rotary International
Projek: (Sambungan daripada episod lepas)
Nota: 
Kesemua calon yang disingkirkan dahulu dibawa kembali ke dewan persidangan untuk membincangkan prestasi kedua-dua finalis. Kedua-dua ketua korporat turut memberi pendapat mereka sepanjang episod ini dan kebarangkalian memegang peranan dalam memutuskan keputusan.
Juara keseluruhan: Joel Neoh Eu-Jin, 24, yang merupakan calon termuda, dinobatkan sebagai juara keseluruhan pertandingan.

Rujukan
 Rozdan Mazalan Berita Harian. Misi cari CEO melalui program The Firm bermula esok.
 ntv7 cari ahli korporat berbakat The Firm

Pautan Luar
Lama web rasmi ntv7
Laman rasmi The Firm di ntv7
Laman The Firm di Facebook
Laman web rasmi Peter Pek
Laman Peter Pek di Facebook
The Firm di YouTube
Do they have what it takes to be in "The Firm?" — Blog

Kategori:Rancangan ntv7
Kategori:Rancangan televisyen realiti Malaysia

en:The Firm (TV series)